Dr. Ignasi Rodríguez-Roda Layret\nTemes de recerca: Bioreactors de membranes. Eliminació de contaminants en aigües i aigües residuals. Modelització i simulació microbiològica relacionada amb problemes de separació de sòlids en el sistema de fongs activats. Tecnologies de tractament d'aigües residuals. Tancament del cicle de l'aigua en infrastructures turístiques. Selecció d'alternatives i disseny conceptual de plantes de tractament d'aigües residuals.\nDr. Jesús Colprim Galcerán\nTemes de recerca: Recuperació de recursos d'aigües residuals. Recuperació d'estruvita de fangs de digestió. Processos parcials de nitrificació/anammox. Fangs granul·lars aerobis. Reducció de fangs a través del metabolisme de desacoplament oxidació-reducció. Sistemes bioelectroquímics (BES) per al tractament d'aigües residuals, eliminació de nitrogen, captura de CO2 i transformació en productes amb valor afegit. Fermentación del syngas biològic per produir butanol.\nDr. Joaquim Comas Matas\nTemes de recerca: Eines d'ajut a la decisió multi-criteri per a sistemes ambientals. Gestió sostenible i integrada de sistemes d'aigua urbans (clavegueram, estacions depuradores d'aigües residuals i medi receptor). Modelització qualitativa, anàlisi del cicle de vida i emprenta ecològica de sistemes d'aigua urbans. Tecnologies de modelització i control de tractament d'aigües residuals. Sistemes integrats de membranes (bioreactors de membrana acoplats amb RO/NF) per a la reutilització d'aigua. Eliminació de contaminants emergents en sistemes de depuració d'aigües residuals.\nDr. Manel Poch Espallargas\nDirector del LEQUIA\nTemes de recerca: Desenvolupament i aplicació de sistemes d’ajut a la decisió aplicats en dominis ambientals. Integració d’eines de control avançat i modelització per una gestió sostenible de sistemes convencionals i avançats. Gestió d’una conca fluvial. Selecció i manteniment de nous sistemes tractaments d’aigües residuals. Control integrat del cicle urbà de l’aigua (clavegueram, depuradora i riu).\nReconegut amb el premi "ICREA Acadèmia" (2019)\nDra. Maria Dolors Balaguer Condom\nTemes de recerca: Eliminació biològica de nutrients per al tractament d'aigües residuals: control i operació. Oxidació parcial de nitrits combinada amb processos anammox per a tractar altes concentracions d'amoni d'aigües residuals. Sistemes granulars per l'eliminació de nutrients biològics: procés de granulació, dinàmica microbiana i operació. Disseny i operació de sistemes bioelectroquímics (BES) per a tractar aigües residuals urbanes i industrials i aigües subterrànies contaminades. Microbial Electrolysis Cells (MEC) per a obtenir productes amb valor afegit d'emissions de diòxid de carboni.\nDra. Maria Martín Sánchez\nTemes de recerca: Utilització de fangs de depuradora com a adsorbents/catalitzadors per a l’eliminació de compostos causants d’olors. Desenvolupament de noves tecnologies d’adsorció i regeneració mitjançant processos de oxidació avançada per efluents líquids i gasosos. Eliminació de siloxans i compostos traça en biogàs.\nDra. Marta Verdaguer Planas\nTema de recerca: Sistemes d'ajut a la decissió en dominis ambientals (EDSS) aplicats a sistemes urbans d'aigües residuals.\nStaff permanent (8)\nInvestigadors postdoctorals/sèniors (11)\nInvestigadors predoctorals (13)\nPersonal de suport (5)\nStaff permanent Inici Presentació --Qui som --L'equip ---Staff permanent ---Investigadors postdoctorals ---Investigadors predoctorals ---Personal de suport --Instal·lacions i equipaments Recerca --Catàleg de recerca --Tesis doctorals --Articles --Llibres --Projectes vigents --Projectes finalitzats Transferència de tecnologia --Catàleg de serveis --Patents --Spin-off Difusió --Esdeveniments --Notícies --Premsa --Youtube --Activitats de divulgació Contactar --Contacta amb nosaltres --Localització Ofertes de feina


Espai Menut | El premiat 'Pulgarcito' de Teatro Paraíso es puja a l'escenari de la Vall\nEl premiat ‘Pulgarcito’ de Teatro Paraíso es puja a l’escenari de la Vall\nPostejat 11 de gener de 2015 per Paqui Tercero\nLa Vall alça el teló de la seua programació cultural Al teatre en família amb una versió contemporània del clàssic de la literatura infantil Pulgarcito. La companyia basca Teatro Paraíso aborda un dels temes que es tracten en el conte de Perrault, l’abandó, però des d’una perspectiva actualitzada i amb una visió particular. En temps de crisi com els actuals és el fill el que abandona al pare. Així que “qui busque el Pulgarcito de Perrault trobarà el que busca com també ho farà qui vulga trobar una visió nova i estimulant”, ens expliquen al seu web. Una cita que cal marcar a l’agenda per aquest diumenge, 25 de gener, a les 19.00.\nUn clàssic ho és per la seua capacitat de resultar contemporani en qualsevol temps. I Pulgarcito ho és. Un conte en què un xiquet enginyós salva a tots els seus germans ia la seua família, després que els seus pares desesperats hagen hagut de abandonar-los al bosc per manca de recursos. L’obra dirigida per Iñaki Rikarte i interpretada per Tomás Fernández i Ramón Monjo, té la virtut de potenciar algunes de les claus narrades per Perrault traçant paral·lelismes amb la societat actual.\nSegons la prestigiosa companyia, es tracta d’un muntatge “divertit per als xiquets i commovedor per als adults (encara que tal vegada resulti el contrari). Presentem el conte a través de la relació d’un fill amb el seu pare i és per això que aquest és un espectacle especialment ideat per a pares i fills”. Segons es diu, els contes es van inventar per dormir als nens i despertar als adults, però i si els pares fossin els nens i els fills els adults? La resposta, aquest diumenge al Teatre Municipal Carmen Tur de la Vall.\nEl Pulgarcito de Teatre Paraíso va guanyar el Certamen Barroc Infantil del Festival de Almagro el 2014. La doble narració que permet que tant els xiquets com els adults estableixen una lectura diferent de l’obra i la converteix “en un espectacle total per al gaudi i diversió de petits i grans “va ser una de les raons que va convèncer al jurat, compost per tres xiquets i per tres adults vinculats al teatre infantil.\nAl llarg de la seua dilatada trajectòria artística, amb més de 38 anys d’existència, Teatre Paríso ha rebut diversos premis que reconeixen l’excel·lència del seu projecte artístic i destaquen la seua trajectòria innovadora en la creació i formació de públics. Un d’aquests guardons, per exemple, va ser el Premi Nacional d’Arts Escèniques per a la Infància i la Joventut que van rebre el 2012 per la seua “dramatúrgia compromesa i rigorosa amb el públic infantil”.\nAquesta entrada va ser postejada en 10-12, 8-10, Espectacles, Per edats, Teatre i etiquetada com Al teatre en família, La Vall, programación cultural, público familiar, Pulgarcito, Teatro Municipal Carmen Tur, Teatro Paraíso per Paqui Tercero. Bookmark the permalink.


El bomber que va denunciar els Mossos per tortures acaba imputat per tres delictes - directa.cat\nEl bomber que va denunciar els Mossos per tortures acaba imputat per tres delictes\nJoan Domènech va perdre el coneixement durant quatre minuts per l'asfíxia que li va provocar la immobilització a la qual el van sotmetre els agents dels Mossos d'Esquadra. Després d'estar vuit mesos de baixa mèdica per les lesions sofertes, va querellar-se contra tres policies per tortures i danys físics i psicològics. Finalment, el cos policial l'ha denunciat per lesions a un dels efectius i ha hagut de declarar davant d'un jutge com a investigat\nUn bomber denuncia tortures dels Mossos durant el desallotjament de l’A-2 a Soses i acaba assegut davant del jutge / Marina Sala\nJoan Domènech, veí de Santa Maria d’Oló, al Moianès, va començar denunciant els Mossos d’Esquadra per tortures i ha acabat assegut davant del jutge com a investigat per una denúncia posterior del cos policial. Domènech, bomber de professió, va participar el 27 de març de l’any passat al tall de l’A-2 a Lleida, a l’altura de Soses (Segrià), dos dies després de la detenció de Carles Puigdemont a Alemanya. Durant el desallotjament de l’autovia, els Mossos el van retenir amb força fins que va perdre el coneixement per asfíxia i les ferides sofertes li van suposar una baixa laboral de vuit mesos.\nEl tall de l’autovia A-2 a Soses va començar a les deu del matí i es va allargar durant vuit hores. Hi van participar unes 200 persones i Domènech va ser l’únic dels quatre ferits atesos pel Sistema d’Emergències Mèdiques (SEM) que va ser traslladat a l’hospital després del desallotjament. També és l’únic denunciat pels Mossos d’Esquadra, que aquell dia van desplaçar fins al lloc vuit furgons d’agents antidisturbis de l’Àrea de Recursos Operatius (ARRO). “En lloc d’un desallotjament, vaig viure una tortura o, fins i tot, un intent d’homicidi”, explica en Joan en declaracions a la Directa. “En lloc d’apartar-me, em van agafar entre tres, i tot va començar amb un cop de porra a sobre de l’estómac, a l’estern, tot i que no oposava resistència”, tal com es pot veure al vídeo on va quedar enregistrada l’escena.\nSegons relata, va començar a rebre cops i empentes de la policia, quan ja estava entre el cordó policial i les furgonetes, fins que va perdre el coneixement. “Em colpejaven al cap i m’empenyien passant-me d’un policia a l’altra fins que em van desestabilitzar. No oposava resistència però em van arribar a fer pressió sobre la tràquea amb el dit polze i després amb la defensa personal a les artèries del coll fins que vaig perdre el coneixement”, recorda. Calcula que va estar inconscient uns quatre minuts i va despertar entre dos vehicles policials. Fruit d’aquest episodi no va poder deglutir amb normalitat durant vuit dies, veient-se obligat a menjar líquids i triturats.\nD’aquí que la querella interposada contra els agents sigui per tortures i danys físics i psicològics. Tanmateix, també acusa el cos d’un delicte d’omissió de socors perquè, segons explica, van tenir retingut els professionals sanitaris que hi havia al lloc sense que poguessin atendre els ferits durant el desallotjament. Paradoxalment, però, es dóna el cas que la cap del dispositiu del SEM d’aquella tarda, que es va queixar dels impediments, ha rebut un reconeixement per part dels Mossos d’Esquadra en honor a la seva tasca durant el Dia de les Esquadres de Lleida celebrat la setmana passada.\nL’agredit, denunciat pels Mossos\nEs tracta d’un cas amb denúncies creuades. Després que el passat juliol el Joan ratifiqués la querella contra els tres agents implicats, que porta el jutjat d’instrucció número 3 de Lleida, els Mossos es van afanyar a afegir-se a la causa judicial que hi havia oberta contra ell i que porta el jutjat d’instrucció número 2. Per això, la declaració prevista a finals de gener es va posposar a aquest dimecres, dia 10 de març. “Als jutjats hi havia quatre furgons de l’ARRO i en entrar vaig haver de passar per un passadís d’agents, un cordó de seguretat que buscava intimidar-me”, explica Domènech.\nFa un any Joan Domènech va ser agredit pels @mossos a Soses. Agents el van asfixiar fins que va perdre el coneixement‼\n❌ 2 dels agents anaven sense identificació\n❌ L'operatiu policial va dificultar que els serveis d’assistència sanitària el poguessin atendre. pic.twitter.com/Axo1rxV20H\n— IRIDIA (@centre_IRIDIA) April 10, 2019\nHa declarat als jutjats del Canyeret de Lleida en qualitat d’investigat per tres delictes que recull l’atestat policial: desobediència, danys i atemptat contra l’autoritat, acusacions que podrien incórrer a penes de presó, segons confirma el seu advocat David Gil, d’Advocacia per la democràcia. El Ministeri de Foment espanyol també han presentat denúncia contra ell pels danys ocasionats a l’A-2 i li reclama una indemnització de més de 8.700 euros. Així, en Joan Domènech ha declarat abans com a investigat que com a víctima i és l’únic denunciat pel tall de l’A-2 que van secundar fins a 200 persones. Alhora, és l’únic ferit que va haver de ser traslladat a un centre hospitalari.\nA-2 ARRO Mossos Mossos d'Esquadra Soses\n« Els periodistes i els poetes\nExercir el periodisme a Guerrero: entre les amenaces i la impunitat »


Equips de projecció d'espuma - Coproquiman\nEquips de projecció d’espuma\nRàpid, fàcil de servir y eficient.\nSistema Venturi integrat a la tapa.\nRequereix de connexió d’aigua.\nDispensació d’un sol producte.\nTé un bidó amb capacitat de fins a un litre.\nDiferents longituds de manguera.\nEFITEC SYSTEM II és una estació de neteja i desinfecció per aplicar un producte d’espuma amb una dosificació precisa. La projecció d’espuma permet visualitzar les zones ja tractades amb el producte de neteja i prolongar la seva presencia (per major adherència) a les superfícies tractades.Utilitzat per a professionals de l’higiene i la neteja en nombrosos sectors com l’agricultura, hospitals, cuines, …\nDispensa un sol producte.\nTé un bidó amb una capacitat de fins a 1 litre.\nRàpid, fàcil de fer servir i eficient.\nCompatible amb la majoría dels productes d’espuma (alcalins o àcids).\nEFITEC SYSTEM IV és un sistema de polverització manual, és fàcil per a netejat superfícies petites i mitjanes. L’equip és fàcil d’operar gràcies al seu pràctic mànec amb pistola amb connexió giratòria. Utilitzat per a profesionals d’higiene i neteja en numerosos sectors com l’agricultura, cuines comercials, hospitals, instal·lacions de preparació d’aliments, …\nEFITEC SYSTEM I és un sistema complet per a la neteja i desinfeció de superfícies. Utilitzat per a professionals de l’higiene i la neteja en nombrosos sectors com l’agricultura, hospitals, cuines, …\nDiferent longituds de manguera.\nDisseny robust i ergonòmic.\nCarcassa de polipropilè.\nProtecció de la xarxa d’aigua amb doble vàlvula de retenció.\nInjector Venturi amb bypass de PVDF per a una neteja efectiva i un aclarat eficient.\nSuport de bido d’acer inoxidable (opcional)\nEFITEC SYSTEM IV és un sistema d’espuma manual per a superfícies petites i mitjanes. El sistema és fàcil d’operar gràcies a la seva pràctica nansa i connexió giratòria.Utilitzat per a professionals de l’higiene i la neteja en nombrosos sectors com l’agricultura, hospitals, cuines, …\nCaixa d’acer inoxidable.\nProtecció de la xarxa d’aigua amb una doble vàlvula de retenció.\nInjector Venturi amb bypass de PVDF per a un aclarat eficient.\nSoport de bidó d’acer inoxidable (opcional).\nRequereix d’una connexió al subministrament d’aire comprimit.\nEFITEC SYSTEM VI és un equip de projecció d’espuma que té l’objectiu de fer arribar el detergent o desinfectant a les superfícies a tractar, ja siguin horitzontal com terres o taules o verticals com parets irregulars, maquinària i fins i tot sostres, assegurant a la vegada una adherència suficient per a garantitzar el temps de contacte adequat.\nL’espuma es forma per la mescla adequada d’aigua, detergent i aire que són els elements que s’hauran d’aportar a l’equip.\nMòdul de formació d’espuma.\nManguera de goma (màxim 30 metres).\nLlança de subjecció manual.\nFUNCIONS DE L’EQUIP\nPARÀMETRES DE TREBALL\nPresió d’entrada d’aigua mínima de 15 bar.\nPressió de treball de 25 bar.\nPressió d’entrada d’aire mínima de 4 bar.\nPressió d’entrada d’aire màxim de 10 bar.\nDossificació de producte 0,2-5%\nInjector de dil·lució 1.\nInjector local 1.


Prop de 300 variacions gèniques influeixen en la vida reproductiva de les dones\nActualitzada 04/08/2021 a les 18:26\nUna investigació obre nous horitzons per detectar menopausa precoç\nEls resultats, apunten des de la UAB, augmenten "substancialment" el coneixement sobre el procés d'envelliment reproductiu, a més de proporcionar maneres de millorar la predicció de les dones que podrien arribar a la menopausa abans que altres –la majoria hi passa als 50 anys–.\n"Una millor comprensió dels processos biològics implicats en l'envelliment reproductiu podria conduir a millores en les opcions de tractament de la fertilitat", ha apuntat Eva Hoffmann, cap de l'equip de la Universitat de Copenhaguen, que ha remarcat que reparar l'ADN danyat en els òvuls és molt important per establir el conjunt d'òvuls amb què neixen les dones i també per la velocitat amb què es perden al llarg de la vida.\nL’equip també va examinar l’impacte sobre la salut que té una menopausa anterior o posterior. Van trobar que una menopausa anterior augmenta el risc de diabetis tipus 2 i està relacionada amb una pitjor salut òssia i un major risc de fractures. No obstant això, una menopausa anterior disminueix el risc d'alguns tipus de càncer, com el d'ovari i el de mama, que se sap que són sensibles a les hormones sexuals.


Llibertat per a l'estafador que enganyava dones a través de xarxes socials\nA.C.O. estafava dones després de lligar amb elles per xarxes socials.\nEl Jutjat d'Instrucció 13 de Barcelona ha deixat en llibertat provisional a un presumpte estafador de dones que va ser detingut aquest diumenge a la Guàrdia Urbana en tenir una ordre de recerca per un delicte d'estafa, i que ja havia estat arrestat pels Mossos d' Esquadra el passat 27 de març.\nCau un grup d'estafadors que amenaçaven hostalers a Barcelona i Girona\nSegons ha informat el Tribunal Superior de Justícia de Catalunya, A.C.O. ha passat a disposició judicial el matí d'aquest dilluns en compliment d'una requisitòria de recerca i captura, i s'ha acollit al seu dret a no declarar.\nEl tribunal ha dictat la seva posada en llibertat provisional amb obligació de comparèixer setmanalment al jutjat, després d'haver facilitat la seva direcció, el seu número de telèfon i correu electrònic, en considerar que per aquest delicte no és necessària una mesura més restrictiva, segons l'acte judicial.\nORDRE DE RECERCA\nA.O.C. va ser detingut aquest diumenge cap a les 15 hores a la confluència dels carrers Rocafort i Rosselló de Barcelona per una patrulla de paisà després que un ciutadà truqués a la Urbana per alertar que l'havia vist en aquesta zona, i confirmar-se que tenia una ordre de recerca del jutjat.\nEls Mossos d'Esquadra ja l'havien detingut al març per presumptament estafar almenys a 17 dones després d'establir contacte amb elles a través de les xarxes socials, aplicacions i portals de cites.\nSegons els Mossos, el detingut contactava amb les víctimes potencials, iniciava una relació amb elles i, quan aconseguia guanyar-se la seva confiança, els demanava diners o els treia objectes com telèfons mòbils, i quan el tenia, desapareixia.\nLes quanties que sostreia se situaven, en la majoria dels casos, al voltant dels 800 euros i la policia no descarta que puguin aparèixer més víctimes, a més de les 17 dones afectades, que majoritàriament són de Catalunya.\nL'home tenia tres ordres judicials de detenció i una de la Policia Nacional, de les que van ser informats agents dels Mossos d'Esquadra de la Unitat d'Investigació de l'Eixample, que el van arrestar i van posar a disposició judicial.\nDetenido estafador mujeres Barcelona\nEstafa mujeres ligar redes\nEstafa ligar redes sociales\nEstafa ligar Barcelona


Indústria convida l’empresariat comarcal a enfortir lligams amb l’administració - Sant Boi Diari\nEl secretari general d’Indústria, Raül Blanco, explicant les mesures econòmiques preses i els escenaris macroeconòmics // Sant Boi Diari\nAcostar empreses i ministeri d’Indústria perquè el sector pugui conèixer de primera mà les mesures que l’administració estatal ha pres davant la crisi de la covid-19. Aquest ha estat l’objectiu de la reunió telemàtica que aquest divendres ha aplegat el secretari general del Ministeri d’Indústria, Raül Blanco, amb una cinquantena de persones. Blanco ha convidat l’empresariat comarcal a enfortir la col·laboració amb l’administració pública.\n“És la gran lliçó que en podem treure, la col·laboració públicoprivada és fonamental”, ha remarcat i ha posat d’exemple les aliançes que el ministeri ha teixit amb algunes empreses de respiradors: «En una d’elles gràcies a la col·laboració públicoprivada hem aconseguit que passessin de produir 10 respiradors diaris a un centenar».\nTambé ha fet gala de la despesa que el govern central ha fet en qüestions socials i econòmiques: “En menys d’un mes hem gastat 138.923 milions d’euros, és històric, equival a un 13% del PIB”.\nPer a Blanco, la prioritat de l’executiu ha estat “garantir els llocs de treball” i “donar liquiditat a les empreses”. Per això, el govern ha tirat endavant mesures com els Expedients de Regulació Temporal (ERTO) en què, segons ha dit, “s’ha nacionalitzat el 30% de les nòmines de milers i milers de treballadors”. També ha recordat que hi ha hagut moratòries i línies de crèdit.\nPer exemple, ha destacat que s’han aplaçat el reemborsament dels préstecs que la Secretaria General d’Indústria i Pimes (SGIPYME) havia concedit a les empreses, així com també s’ha renegociat el deute amb ENISA, l’Empresa Nacional d’Innovació. Una altra de les mesures preses ha estat donar una línia de garanties a la Compañía Española de Reafianzamiento (CERSA). Una decisió que, segons Blanco, permetrà moure 2.000 milions d’euros de finançament i ajudar a 20.000 petites i mitjanes empreses.\nDe fet, en paraules del director general d’Indústria, durant el confinament al sector empresarial han rebut 33.883 milions d’euros de finançament, prop de 4% del PIB.\nMoret i l’empresariat agraeixen l’esforç del govern\nDe la seva banda, l’alcaldessa, Lluïsa Moret, ha agraït al govern espanyol les mesures preses. “Hem de ser molt conscients de totes les decisions que s’estan prenent”, ha remarcat.\nL’empresariat també s’ha sumat als agraïments. Rosa Fiol, de la Federació d’Empresaris de la Petita i Mitjana Empresa (FEPIME), ha agraït el suport rebut. També ho han fet altres empresaris de la comarca com Carlos Sotelo, director de l’empresa de motos elèctriques Silence, que recentment ha fet públic que traslladarà la seva cadena de producció a Sant Boi.\n“És molt important que es faci costat a les empreses i que sobretot s’ajudi el sector de l’automoció a reinventar-se, hem de ser capdavanters en aquesta reinvenció”, ha recalcat Sotelo.\nLa trobada, impulsada per l’alcaldessa Lluïsa Moret, ha comptat amb una cinquantena de persones entre empresaris i representants municipals de diferents localitats del Baix Llobregat com Viladecans, Castelldefels i Gavà, entre altres.\nTags:Baix Llobregat coronacrisi crisi coronavirus empreses Lluïsa Moret ministeri Indústria Raül Blanco Sant Boi de Llobregat\n← El president del Santboià considera que «el just hagués estat acabar a la primera volta»\nL’institut Camps Blancs oferirà un cicle per a joves amb necessitats educatives que vulguin seguir estudiant →


Els Bombers de la Generalitat han atès 709 avisos durant la revetlla - Regió7\nEls Bombers de la Generalitat han atès 709 avisos durant la revetlla\nEnguany s'ha treballat en un 39,7% menys de serveis en relació a Sant Joan del 2019\n24·06·20 | 08:48\nEls Bombers de la Generalitat han treballat en 709 serveis al llarg de la passada revetlla de Sant Joan, entre les 20.00h d'ahir i les 08.00h d'aquest matí. D'aquests, 445 s'han fet a partir de la mitjanit. La majoria dels serveis han estat per atendre incendis en mobiliari urbà, vehicles i habitatges: 401. De focs de vegetació se n'han atès 194. L'Àrea Metropolitana de Barcelona és on més s'ha actuat; el Vallès Occidental és la comarca on s'han atès més serveis, 153, seguida del Barcelonès, amb 87, el Baix Llobregat, amb 84, i el Maresme (45). El total de 709 serveis representa un 39,7% menys en relació a la Revetlla de 2019; aleshores se'n varen atendre 1.175.\nEnguany s'ha treballat en un 39,7% menys de serveis en relació a la revetlla de Sant Joan de 2019. Aquest cop la majoria d'avisos han estat relacionats amb incendis de mobiliari urbà (401); és a dir, el 56,5% del total d'avisos atesos durant la celebració.\nEnguany s'ha treballat en un 39,7% menys de serveis en relació a la Revetlla de Sant Joan de 2019. Aquest cop la majoria d'avisos han estat relacionats amb incendis de mobiliari urbà (401); és a dir, el 56,5% del total d'avisos atesos durant la celebració https://t.co/DJ4K4Y8lsa\n— Bombers (@bomberscat) 24 de junio de 2020\nDes de la mitjanit, cal destacar un servei de Sallent, de les 04.51h, en què els Bombers de la Generalitat han hagut d'accedir a un vehicle caigut a un barranc d'uns 50 metres de fondària, a les Forques. Un cop a baix, han constatat que no hi havia cap persona a l'interior. També han revisat els voltants, sense que hagi aparegut cap persona.\nA Begur, alertats a les 02.32h, els Bombers de la Generalitat també han hagut de treballar en un incendi que ha destruït els fogons i els armaris superiors de la cuina d'un hotel, ubicat al carrer de Sant Miquel. La Policia Local ha evacuat totes les persones que hi havia a l'interior de l'establiment. Ningú no n'ha resultat ferit. Un cop apagat el foc, a les 03.05, els Bombers han ventilat les dependències afectades i poc després tothom a pogut tornar a entrar a l'edifici.\nEls Bombers destaquen un servei a Sant Boi de Llobregat cap a dos quarts d'onze de la nit per apagar una pila gran de restes vegetals a la zona de Les Salines. S'hi han desplaçat cinc dotacions. Uns minuts més tard, a Corbins, un incendi de matolls a un descampat ha cremat mil metres quadrats. Hi han treballat tres dotacions.\nA Cornellà de Llobregat, s'han activat cinc dotacions per un incendi en un pis del carrer Avellaner poc abans de les dotze de la nit. El foc ha afectat l'interior de l'immoble i una persona ha resultat ferida amb cremades a les cames i al tòrax. Ha estat evacuada per una ambulància del Sistema d'Emergències Mèdiques (SEM) a un centre sanitari.\nFinalment, també poc abans de les dotze, els Bombers han estat alertats per un incendi que ha cremat tres contenidors a l'avinguda Sant Narcís de Girona.\nBalanç de la Revetlla de Salut\nEn el decurs de la nit de la revetlla de Sant Joan, 142 persones han rebut assistència als hospitals i Centres d'Urgència d'Atenció Primària (CUAP) a tot Catalunya, el que significa un descens del 42% de les atencions sanitàries respecte l'any anterior. La majoria d'aquestes assistències han estat per cremades, lesions i/o amputacions i afectacions oculars produïdes a causa de les fogueres i els petards. De les 142 persones ateses, 105 ho han estat a centres de les comarques de Barcelona, 11 a les comarques de Tarragona, 14 a les de Girona, 8 a les de Catalunya Central, 1 a l'Alt Pirineu i l'Aran i 3 a les Terres de l'Ebre. Pel que fa al tipus de lesions, s'han registrat 62 cremades lleus, 11 de greus, 35 traumatismes i/o amputacions i 34 lesions oculars. Entre tots els casos atesos, hi havia 71 menors d'edat; 39 menors d'11 anys i 32 menors entre 11 i 17 anys.\nEl 061 /Salut Respon ha rebut 2.567 trucades entre les 20h del vespre del 23 de juny i les 7h del matí del 24, causades per 2.078 incidents diferents, gairebé el 10% d'ells per temes relacionats amb la revetlla de Sant Joan. D'aquests, 956 s'han resolt telefònicament i en els 1.122 casos restants ha estat necessària l'activació d'un metge a domicili o ambulància del SEM.\nDurant aquesta nit, el Sistema d'Emergències Mèdiques ha atès 208 persones per patologies relacionades amb la revetlla, el que significa un descens del 22% de les atencions sanitàries respecte l'any anterior; 120 d'elles per intoxicacions, 58 per agressions, 19 per accidents de trànsit, 11 per cremades i, aquest any, el SEM no ha atès cap afectació ocular. De les 120 intoxicacions, 54 han estat a l'àrea metropolitana de Barcelona, 21 a Barcelona ciutat, 11 a la demarcació de Tarragona, 19 a Girona, 7 a la Catalunya Central, 5 a Lleida i 3 a les Terres de l'Ebre. De les 58 agressions ateses, 35 han estat a l'àrea metropolitana de Barcelona, 8 a la ciutat de Barcelona, 4 a Tarragona, 9 a Girona, 1 a Terres de l'Ebre i 1 a Catalunya Central. Dels 19 accidents de trànsit que ha atès el SEM, 7 han tingut lloc a l'àrea de Barcelona, 1 a Barcelona ciutat, 3 a Girona, 3 a Lleida, 1 a Tarragona, 2 a la Catalunya Central i 2 a Terres de l'Ebre. De les 11 atencions per cremades, 7 han estat a l'àrea metropolitana de Barcelona, 1 a Barcelona, 1 a Girona, 1 a Lleida i 1 a Catalunya Central.\nD'altra banda, Protecció Civil ha indicat que fins a les set del matí el telèfon 112 ha rebut 3.777 trucades, que corresponen a 2.403 incidents derivats de la revetlla. La majoria de trucades han arribat de les comarques del Barcelonès, el 46,40%, i del Vallès Occidental, el 18,58%.\nEl @112 ha rebut, fins a les 07:00 h, 3.777 trucades que corresponen a 2.403 incidents derivats de la revetlla #SantJoan2020\n1.436 s'han fet des del Barcelonès (38%) i d'aquestes 943 des de Barcelona #UnaRevetllaDiferent #RevetllaSegura pic.twitter.com/qi29O80cqC


La casa dels ratolins. Noves aventures del Sam i la Júlia | pebre negre\nDe la mà de Blackie Books ens arriben les noves aventures del Sam i la Júlia a La casa dels Ratolins: un dels àlbums infantils de l’any. El primer volum ha rebut el Premi Libro Kirico 2016 al millor llibre infantil de l’any, amb 4 edicions i més de 25.000 exemplars venuts.\nUn llibre delicat, ple de detalls, amb una història tendra i divertidíssima que ha captivat a lectors i lectores de totes les edats amb la primera entrega.\nKarina Schaapman és una artista que ha aconseguit crear un univers minúscul i enorme alhora i que mai no deixa de sorprendre’ns amb cada nou capítol de la saga.\nResum de la sisena sessió del Club de lectura de còmic i novel·la gràfica


Presentació de la jornada celebrada a Serra\nJosep Bort i Alícia Tusón\nLa gestió sostenible dels recursos forestals del Camp de Túria i de Camp de Morvedre constitueix una ferramenta "important per dinamitzar l'economia d'aquestes comarques i fer aquests espais més resilients davant els efectes del canvi climàtic". Així ho ha afirmat el diputat de Medi Ambient, Josep Bort, durant l'apertura de la jornada sobre gestió forestal sostenible que ha acollit Serra i en la que ha estat acompanyat per l'alcaldessa del municipi, Alicia Tusón.\nEl diputat Josep Bort ha indicat que "aquest debat que celebrem a Serra, un municipi que es troba al sí d'un parc natural com el de Serra Calderona, té una especial rellevància per marcar els límits del debat entorn la gestió forestal sostenible" ja que, com ha continuat el diputat, "els nivells de protecció són més elevats".\nLa localitat del Camp de Túria ha acollit una nova sessió del cicle 'Gestió forestal sostenible com a motor de l'economia rural', que desenvolupa l'àrea de Medi Ambient de la Diputació de València, i a la que han assistit representants municipals i civils de distints municipis d'ambdues comarques. Segons s'ha indicat durant la sessió, aquestes comarques compten amb una superfície forestal total de més de 17.500 hectàrees.\nJosep Bort ha afirmat que "tenim possibilitats d'establir eixos límits entre totes les parts involucrades, des de l'ecologisme fins a la població rural i la fixació d'aquesta en el territori per combatre el despoblament d'aquestes zones". "L'objectiu -ha prosseguit Bort- és trobar un espai on el desenvolupament rural no es entre en conflicte amb la preservació i conservació de la natura".\nL'alcaldessa de Serra, Alicia Tusón, ha explicat per la seua banda que Serra "és un municipi pioner en quant a sostenibilitat, perquè fa vora 8 anys que començàrem amb l'aprofitament de la biomassa, la qual cosa per a nosaltres és molt important". "Al mateix temps que cuidem i netegem la muntanya -ha seguit Tusón-, aconseguim reduir les emissions de CO2 i disminuïm la despesa en electricitat considerablement, ja que utilitzem aquesta biomassa en forma de pèl·let per alimentar la calefacció de distints espais públics com el col·legi, la guarderia o el centre de salut".\nEl programa de la jornada ha inclòs una ponència sobre la situació actual dels ecosistemes agroforestals valencians, una segona part que ha abordat la gestió forestal des de l'òptica econòmica, social i mediambiental, i una tercera mesa participativa sobre el paper de les administracions públiques en matèria de gestió forestal i experiències municipals.\nA més, s'han explicat les ajudes que ha destinat la Diputació de València a través del Programa de Gestió Forestal Sostenible de 2017 i 2018, amb 3,5 milions d'euros de pressupost totals. La comarca del Camp de Túria, que compta amb una superfície forestal total de 13.500 hectàrees, ha percebut en 2017 53.533 euros d'aquest pla. En quant al Camp de Morvedre, amb 4.021 hectàrees, la comarca ha percebut 122.402 euros.\nLes jornades del cicle 'Gestió forestal sostenible com a motor de l'economia rural' són un espai per a l'anàlisi de la situació actual del sector forestal a les comarques de València i les seues potencialitats. Les sessions també aborden el paper que tenen la societat civil i les empreses en la dinamització i gestió d'aquests recursos, a més de presentar les distintes línies d'ajudes municipals de la Diputació per a la gestió forestal sostenible, la millora d'aquests ecosistemes i la protecció contra incendis forestals.\nEls encontres d'aquest cicle formatiu i divulgatiu estan dirigits als responsables i tècnics municipals, així com als col·lectius civils interessats i tota la ciutadania, i conclouran el proper 6 de febrer a València.


About: Abelardo Fernández Antuña\nAbelardo Fernández Antuña, conegut simplement com a Abelardo (Gijón, Astúries, 19 de març de 1970) exfutbolista i entrenador de futbol. Actualment entrena a l'Sporting de Gijón, a Primera Divisió. El seu malnom, "Pitu" Abelardo, va ser a causa de la seva afició a la sèrie de dibuixos animats "Els Barrufets" durant la seva infantesa.\nAbelardo Fernández - Plantilles de navegació\nAbelardo Fernández Antuña, conegut simplement com a Abelardo (Gijón, Astúries, 19 de març de 1970) exfutbolista i entrenador de futbol. Actualment entrena a l'Sporting de Gijón, a Primera Divisió. El seu malnom, "Pitu" Abelardo, va ser a causa de la seva afició a la sèrie de dibuixos animats "Els Barrufets" durant la seva infantesa. (ca)\nAbelardo Fernández Antuña (ca)\nfreebase:Abelardo Fernández Antuña


per Redacció 16/07/2019 15:50h\nAlguns pobles de la Vall Ferrera (Pallars Sobirà) encara conserven un cartell on es pot llegir «Aquí es pot escoltar silenci». Ara, es vol que aquest eslògan torni a prendre força i es treballa perquè aquesta zona del Parc Natural de l'Alt Pirineu sigui declarada Zona d'Especial Protecció de la Qualitat Acústica (ZAPQA).\nEs tracta d'un certificat que concedeix la Generalitat per preservar determinats àmbits del soroll, sigui pel seu interès natural o pel seu interès social. Per poder aconseguir aquesta certificació es col·locaran una sèrie de sensors a diferents punts de la Vall per comprovar si es compleixen els requisits mínims de qualitat acústica. Aquests sensors es col·locaran tant a zones d'alta muntanya com a nuclis de població per comprovar el grau de soroll de cada indret.\nLes mesures s'han de prendre de manera ininterrompuda\nLes mesures s'han de prendre de manera ininterrompuda durant un any. Està previst que durant les pròximes setmanes s'instal·lin els sensors i l'estiu del 2020 ja es disposin de les dades. Un cop el Parc Natural de l'Alt Pirineu, òrgan que va aprovar en Junta Rectora iniciar aquests tràmits, disposi de les dades veurà si s'han d'aplicar mesures correctores a algun dels punts de la Vall Ferrera o per contra confirma la veracitat de l'eslògan «Aquí es pot escoltar silenci».\nEntre les activitats que es podrien limitar per ser massa sorolloses hi podria haver la circulació de motos o buguis per determinats indrets de la Vall Ferrera, segons Marc Garriga, director del Parc Natural de l'Alt Pirineu. El Parc Natural de la Serra del Montsant és una de les zones de Catalunya que disposa d'aquest certificat. La declaració distingeix la zona com a lloc on la qualitat acústica ja és molt bona i la protegeix, de cara al futur, perquè continuï igual de tranquil·la i silenciosa. El municipi del Papiol (Baix Llobregat) també disposa d'aquesta certificació.


Toni Afganistan: A 1 ANY VISTA......\nA 1 ANY VISTA......\nHoooooola a tothom.....si es que encara queda algú.....\nJust fa 1 any i una setmana que vaig arribar a casa, i just fa un any que anava camí de Madrid a fer suport psicològic a les famílies de l´accident aeri.\nHa plogut molt i tambè ha fet molta calor desde l´últim dia que vaig escriure i, sentat en el despatx de la feina, sense voler o en el fons volent, he entrat en el blog per dir alguna cosa. No hi ha cap motiu especial per haver-ho fet, senzillament ho he fet.\nDe fet, val a dir que en 1 any no ha passat cap dia que no pensi en tot el que vaig viure, bo i dolent, i moltes (potser masses) penso que potser m´hauria d´haver quedat a cumplir la meva paraula, tot plegat són dubtes que tinc diàriament i que penso em seguiran durant força temps.\nAvui és dia d´eleccions allà, desconec com aniran i si seran fiables o no els resultats....el que si que és cert és que en 1 any el panorama ha canviat molt allà, segons la premsa hi ha un augment de la inseguretat a la zona on era.....veient això el meu comentari seria.....si quan hi era jo, aquí no arribava ni la meitat del que passava realment, ara que diuen que està pitjor, com deu ser????\nPotser un dels motius de tornar a escriure és perque un dels meus companys infermers d´aquí marxa a un projecte de cooperació a Amèrica del sud, el tiu s´ha demanat uns excedència de 2 anys!!! i , potser per això m´ha tornat a entrar aquella sensació "de no haver acabat els deures" que m´ha quedat. Només espero que a ell les coses li vagin molt bè, considero que en Xavi és un tiu molt vàlid i que li encanta poder-se dedicar a la cooperació i estic segur que la gent s´en podrà beneficiar molt, com la cervessa, "allà on va triomfa".\nMolta sort Xavi!!!!!!\nPublicat per TONI a 15:40\nJa veus.. per casualitat he enganxat aquest últim missatge (o penúltim, ves a saber..... )Molta sort\n7 de setembre de 2009, a les 21:23\nFent el tafaner per pàgines de cooperants; he enganxat aquesta pàgina i m'ha fet gràcia lleigir-me-la. No havia entrat mai en aquest bloc perquè no m'hi vas invitar, cosa que encara em dol.\nA mi em va decepcionar que deixesis la feina a mitges, però son mons molt complicats, que només pot entendre qui hi ha estat.\nJo he passat moments molt dolents treballant en aquests mons; a vegades m'han agafat ganes de marxar corrent, potser si algun cop no he fet, és perquè no tenia combinació de transport. Però també hi he passat els millors moments, m'ha ensenyat molt i m'ha fet creixer com a persona; i el més curiós es que no hi ha dia que no recordi algunes de les persones amb qui he estat, i que el sol fet de saber que hi tornaré em doni prou força com per lluitar cada dia i tirar endevant. Es algo tan fort i tan potent, que m'emociono només de pensar-hi. Bueno, vull dir que sempre hi pots tornar, o bé fer algun projecte encara millor... En Xavi és un tio fantàstic, ara està passant els Nadals allà sol, però segur que està fent una feina increible; jo el Nadal passat també estava fora i és un punt guay, unes festes diferents, sense gens de consumisme... Doncs, au, bon any i que se't compleixin tots els somnis!!\n2 de gener de 2010, a les 18:12


Benvinguts a Gaudilàndia\nLa subtilesa de l'Ajuntament de Barcelona no té límits. Immersos en la crisi profunda, provocada també per les polítiques de Zapatero i companyia, els representants del cap i casal s'han tret del pap...\nContrarestar els efectes de l'estupidesa\nD'un dia per un altre et veus al mirall, t'adones que han passat els anys, però els mitjans de comunicació et porten la contrària. Quan era un nano només hi havia una cadena de televisió, però explicava...\nDe què parlem quan parlem de mentides?\nSuposo que caldria la intervenció d'un psicòleg especialitzat en polítics per valorar si Zapatero menteix compulsivament o simplement ens enganya per estratègia o per candor. Quan va arribar a la presidència...\nUna matinada de fa un parell de setmanes vaig tornar a quedar atrapat per El planeta dels simis, una pel·lícula del 1968 amb un Charlton Heston espectacular i una Linda Harrison, de la qual em vaig enamorar...\nLa pèrdua progressiva del patrimoni\nEl fons de les editorials és sovint un dels pous negres del patrimoni. A la desídia general pel català cal sumar el tractament efímer dels llibres. Si publiquessin ara El capital, o l'Ulisses de Joyce...\nNous àmbits del totalitarisme\nComencem per la mania persecutòria i acabem a la paranoia. Si observem els mecanismes de control que han entrat en la vida quotidiana, les distopies futuristes de George Orwell i de James Ballard queden...\nQui orquestra les revoltes àrabs?\nMassa interessos econòmics i militars en zones estratègiques i riques en recursos fan dubtar que les revoltes d'Egipte, Tunis, Líbia i companyia hagin estat espontànies. Des dels anys de la descolonització,...\nA Gaddafi ja no el salva ni el ‘bunga-bunga'\nUn dels meus millors amics, trotskista de professió, em va regalar fa anys, amb afany proselitista, El llibre verd de Muammar al-Gaddafi. Menys abstrús que les disquisicions monumentals de Lenin, el...\nHi ha vida més enllà de les tres Maries?\nAmb tot el respecte pel professional i per la cuina, em va semblar vergonyós el tractament que els mitjans de comunicació van donar a la mort de Santi Santamaria. Potser no sóc una persona prou refinada...


En Petites Porcions: A la carretera (On the road, 1957)\nA la carretera (On the road, 1957)\nAquestes primeres setmanes de juliol he estat fent de rodamón per l’extens territori nord-americà de la mà de Jack Kerouac. Així que, sortint de New York he agafat la red line fins arribar a San Francisco.\nJack Kerouac va escriure On the road en un sol rotlle i sense cap paràgraf, tot seguit, com si fos una carretera. Va ser poc acurat amb els signes de puntuació i l’ortografia. Per què la seva manera d'escriure havia de ser diferent a la seva manera d’entendre la vida ? Així és com va plasmar en aquest rotlle les seves vivències durant els viatges que va fer amb Neal Cassady i la resta de la colla: Allen Ginsberg, William Burroughs… pel vast continent americà. Aquesta gent va donar nom a una generació, la generació beat, que plasmarà la seva manera d’entendre la vida en una sèrie de llibres i poemes amb el Jazz com a banda sonora.\nEl llibre relata les vivències durant els tres viatges que portaran al protagonista per arreu del territori americà. Són dos viatges horitzontals d’ Est a Oest i un de vertical de Nord a Sud.\nNueva York → Chicago, → Newton, Iowa → Stuart, Iowa → Cheyenne, Wyoming → Denver, Colorado → Salt Lake City, Utah → San Francisco, California → Marin City → Hollywood, California → Los Angeles, → Selma, California → Dalhart, Texas → Indianapolis, Indiana → Harrisburg, Pennsylvania → Nueva York.\nRocky Mount, Carolina del Norte → Algiers, Luisiana → San Francisco, → Nueva York.\nNueva York, → Terre Haute, Indiana → St. Louis, Missouri → Denver → Amarillo, Texas → Terre Haute, Indiana → San Antonio, Texas → Laredo, Texas → Nuevo Laredo, Tamaulipas → Hidalgo, Nuevo León → Ciudad Victoria → Llera de Canales → México DF.\nAquests viatges són una recerca, un intent desesperat de trobar sentit a la vida. Els protagonistes viuen el moment, submergits en l’alcohol i al límit de la bogeria, van peregrinant per bars, motels i carreteres amb la intenció de viure al límit en un ambient d’amor lliure quasi esquizofrènic.\nMai us han donat ganes d’anar a l’aventura? De deixar les responsabilitats monòtones del dia a dia i agafar la carretera? Doncs no ho penseu, tot és qüestió de posar-se ON THE ROAD..\nVall fosca + Casa Macianet = binomi perfecte\nA la sombra de las cuerdas (2009)\nEl saltador del muro (The wall jumper, 1983)


"Em queien les llàgrimes a Terrassa quan vaig veure que la nostra td9fm la feien uns altres"\nFrancesc Moreno “Melilla”\nFrancesc Moreno ‘Melilla’ va entrar als Castellers de Vilafranca de ben jove, el 1957. Abans, s’havia iniciat a la Colla Vella dels Xiquets de Valls i als Minyons de l’Arboç. Als verds va formar part del tronc durant molts anys i va acabar sent cap de colla del 1995 al 2003. Amb un canvi de mentalitat basat en el treball, l’esforç i la superació va aconseguir situar els verds –amb els quals va recuperar castells oblidats i va dur a terme noves construccions– al capdamunt del món casteller.\nCom porta això de ser qui va portar els verds a dalt de tot?\nJo en tenia moltes ganes, però destaco sempre la feina feta anteriorment pels cap de colla que van anar fent gran la colla, com ara, per exemple, l’any 1985, el Mènech, amb qui es va descarregar el 5d8. Evidentment, jo no vaig fer la feina sol, i els predecessors són tant o més importants que jo. A mi sempre m’ha agradat fer colla, no posar nom d’uns i altres als castells. El que més iŀlusió em fa és veure tota la colla contenta.\nAquella època va obrir la porta als castells de 9.\nExacte. El 1987 vam carregar els primers 3 i 4d9f, i el 1989 vam descarregar el 3d9f per primera vegada i el 1990, el 4d9f. Això ens va convertir en una colla ja de primera línia.\nSé que té un especial record de la td9fm.\nSí. El nostre primer intent va ser el 1989, però no la vam aconseguir fins al cap de 6 anys. No la vam saber fer tot i ser-ne els creadors.\nDe fet, la van carregar per primer cop els Minyons de Terrassa el 1993.\nSí, i encara recordo ara les llàgrimes que em queien quan ho vaig veure. Vaig anar a plaça i vaig plorar de valent quan vaig veure que la nostra td9fm la feien uns altres…\nEs diu de vostè que va canviar la mentalitat de la colla i la va portar al sostre del món casteller. Quins canvis va fer?\nDes de l’any 1964 que sempre havia estat a l’equip tècnic i, per tant, coneixia molt bé la colla, tant els defectes com les virtuts. Quan vaig entrar-hi com a cap vaig saber que el primer que calia treballar als Castellers de Vilafranca era l’autoestima.\n“Estic convençut que cap castell és impossible. Segur que s’anirà més amunt”\nQuè vol dir? La colla no creia en el seu potencial?\nNo gaire. Els faltava fe en ells mateixos, i vaig intentar inculcar-los això. Aleshores es van començar a fer castells que mai hauríem ni somiat. Cal destacar que jo tenia un bon equip, no estava sol, i tot ho feia amb el Ramonet, que era com el meu padrí casteller. Recordo que treballava molt de quarts i quints en amunt, me’ls emportava a tot arreu i treballàvem moltes hores.\nSe’ls emportava a tot arreu?\nSí, com ara a pescar! I allà fèiem una mica d’assaig. Ens ho passàvem bé i, al mateix temps, perfeccionàvem les tècniques de castells. Tenia una canalla molt mentalitzada i que treballava molt, però amb molts moments d’oci. Pensa que fins i tot teníem un grup que feia repàs a la canalla a Cal Figarot, i així podien fer castells, però també estudiar. I aleshores, tots contents. Teníem una base de castells de 9, però la nostra ambició era ser una colla millor.\nEl seu equip va recuperar el pilar de 8fm i va estrenar el 4d9fa, per exemple.\nSí. Ens va fer molta iŀlusió, recuperar el pilar. I del 4d9fa recordo que ens el vam plantejar tot just després de fer el primer 4d8a a Gelida. La gent ens deia que estàvem bojos…\nI ho estaven?\nBojos no ho crec, però vam revolucionar el món casteller, això sí. Sempre tenint en compte que la Colla Vella és una gran colla i sempre la tindràs pressionant…\nQuè ha canviat, principalment, del món dels castells en aquests 70 anys?\nPer mi, és imprescindible valorar l’entrada de les dones. Va ser un canvi enorme perquè va significar treure 20 quilos de pes al castell i, a més, la canalla també ara és més lleugera. En realitat, de quarts o quints en amunt, els castells ara pesen molt menys que abans, i si traguéssim les dones no faríem cap d’aquests grans castells. Els donen una estabilitat molt gran amb molt menys pes.\nEn quina mesura han canviat els assaigs?\nEs treballa moltíssim, i és el que toca. Però jo crec que s’haurien d’adaptar més als horaris laborals i familiars.\nQuè vol dir? Començar més tard?\nNo ben bé. M’explico: amb la canalla pots començar a treballar a les vuit del vespre, però potser hi ha algú de tronc que no et pot arribar fins a les deu perquè té una feina i una família per atendre. Doncs jo crec que no es pot deixar fora aquesta persona per aquest motiu. Crec que s’ha d’entendre més que la gent té feina i família.\nCom ha vist aquesta temporada?\nS’han fet bones actuacions, però no hem fet els castells més grans, és clar. Hem tingut molts problemes amb la canalla i l’equip tècnic s’ha hagut d’anar adaptant. És clar que amb els enxanetes titulars hauríem fet millor paper, però s’ha fet el que s’ha pogut. I jo crec que no es pot recriminar mai el fet de perdre un Concurs de Castells. Jo també en vaig perdre un!\nAbans tenia més o menys castellers per escollir?\nCrec que s’ha de repartir millor el tronc, perquè hi ha gent que puja a tot, i això cansa. Jo no tenia tantes cartes, però les que tenia les aprofitava, perquè si algú no venia per algun motiu, jo anava a casa seva a buscar-lo i a preguntar per què no venia. Considero que això és fer gran la colla perquè, si no, el que fas és empetitir-la. S’ha de parlar amb tothom i veure què es fa malament i, sobretot, interessar-se per la gent que no ve. Perquè potser has fet alguna cosa que a aquella persona no li ha semblat adequada.\nQuin és el futur dels castells?\nJo crec que la colla que estarà al capdavant serà la que faci castells de 10 i també sense folre, combinant les dues coses. Però s’han d’anar treballant des de bon principi de la temporada, no a última hora. També es parla del 9d9f i del 3d9sf, que espero que siguem nosaltres els primers a fer-lo. Per mi, res és impossible.\nNi els castells d’onze?\nNo. Jo no crec que els vegi, però es faran castells d’onze i de dotze. S’anirà més amunt, segur.\nUn comentari a ““Em queien les llàgrimes a Terrassa quan vaig veure que la nostra td9fm la feien uns altres””\nPingback: Setanta anys dels Castellers de Vilafranca – el 3 de vuit


LA SEVA EMPRESA COMPTA AMB UN -\nEn les empreses familiars és habitual que els socis signin un "protocol familiar", en el qual s'estableixen regles per evitar que les relacions familiars interfereixin en la marxa del negoci.\nÉs molt important que les empreses familiars defineixin els seus objectius i la política d'actuació en diferents àrees, des de la relativa a l'estratègia de negoci com a la financera, passant per la inclusió o no de nous socis (familiars o estranys), així com la transmissió de l'empresa a futurs hereus.\nEl protocol familiar és un document en el qual els socis, els legítims futurs socis per drets hereditaris i, eventualment, altres familiars plasmen determinats acords aconseguits amb la finalitat de regular el funcionament intern de l'empresa familiar en el present i en el futur, així com les pròpies relacions professionals, econòmiques i fins i tot personals entre els membres de la família i l'empresa en la mesura en què l'afectin.\nEntre els principals podem destacar la gestió i administració de l'empresa familiar, la forma i moment en què es durà a terme la successió delegant la gestió en els successors, els requisits objectius per accedir als diferents llocs i les remuneracions de familiars, l'entrada o sortida de socis, així com qualssevol altres pactes que pretenen solucionar situacions que, per la seva transcendència, són susceptibles d'ocasionar conflictes futurs i fer perillar la continuïtat de l'empresa.\nEn aquest document se solen regular, per exemple, els requisits que han de complir els familiars que volen treballar en l'empresa; o les regles aplicables enfront de cònjuges o familiars polítics; o, si l'empresa pertany a diverses famílies, les normes aplicables per mantenir l'equilibri entre les diferents branques.\nEl protocol obliga als qui el signen, per la qual cosa si algun soci l'incompleix els altres poden exigir judicialment el seu compliment (més una indemnització pels danys i perjudicis que aquest incompliment hagi provocat). Però no poden anar més enllà ni poden expulsar de la societat a l'incomplidor (que continuarà sent soci i podrà exercir els seus drets com a tal).\nPer reforçar l'eficàcia del protocol familiar és aconsellable que introdueixin en els estatuts una prestació accessòria per la qual s'obligui als socis a complir-ho. D'aquesta forma, en cas d'incompliment voluntari els altres socis no només podran exigir una indemnització a l'incomplidor sinó que també podran excloure'l de la societat (pagant-li el valor de la seva participació).


104810 - DIRECCIÓ CINEMATOGRÀFICA\nL'assignatura optativa “Direcció cinematogràfica” es duu a terme al llarg del segon trimestre i compta amb 4 hores de teoria i 2 teoria de pràctiques a la setmana. Tot i així, el caràcter de l'assignatura és fonamentalment pràctic i pretén que l'alumne aprofundeixi en el que significa la direcció cinematogràfica com a expressió d'una idea a partir d'eleccions creatives. Es treballa des de la cerca de la idea a rodar fins al procés de muntatge, passant per l'escriptura i l'anàlisi dels diferents departaments tècnic-artístics (art, fotografia, direcció d'actors…).\nL'objectiu de l'assignatura és la realització de curtmetratges per grups, amb una idea clara i ben comunicada. L'assignatura vol ajudar els alumnes a convertir-se en persones amb capacitat expressiva, estimulant la seva creativitat amb activitats diverses, unes de caràcter més tècnic i unes altres d'esperit personal.\nL'assignatura es divideix en dues parts, teoria i pràctica, que es desenvoluparan de manera paral·lela. En la primera es tractaran qüestions tècniques sobre les diferents possibilitats expressives que ens ofereixen els departaments cinematogràfics i com aplicar-les als nostres projectes. Tot això des d'un punt de vista pràctic i aplicat a partir d'activitats.\nLa segona és, en la pràctica, un taller en el qual es desenvoluparan projectes de curtmetratge per grups per a la seva posterior realització. Els alumnes s'organitzaran per grups que començaran des del primer dia a gestar la idea fonamental dels projectes. D'aquesta fase inicial sortiran els curtmetratges seleccionats per al seu posterior desenvolupament i rodatge. Els alumnes quedaran integrats així en un grup de treball en el qual assumiran la responsabilitat d'un departament determinat (art, fotografia etc…) per a tirar endavant el curtmetratge.\nTant en la pràctica com en la teoria s'inclou una part de direcció d'actors per a ajudar l'alumne en el seu procés de càsting i de tracte amb els intèrprets de cara al rodatge.\nRA1-Treballar en equip i de manera autònoma en el desenvolupament d'un producte audiovisual assumint els rols dins del grup.\nRA2-Conèixer els elements tècnics i estètics necessaris per a aconseguir l'impacte emocional proposat.\nRA3-Estimular i descobrir les seves aptituds per a relacionar-se amb el món professional\nRA4-Consolidar coneixements sobre la narrativa audiovisual i el llenguatge de ficció.\nRA5-Desenvolupar la creativitat del/de l'estudiant.\nRAC1 Comprendre el que significa conceptualment la direcció cinematogràfica.\nRAC2 Situar-se en el rol de director a nivell pràctic.\nRAC3 Conèixer les opcions narratives i estètiques del cinema, així com la seva evolució.\nRAC4 Obrir la perspectiva creativa a un nou individu més sensible i disposat a expressar-se.\nRAC5 Familiaritzar-se amb la metodologia de la direcció i la presa de decisions.\nRAC6 Comprendre el llenguatge comunicatiu amb els actors.\nRAC7 Conèixer el funcionament dels processos de càsting.\nGeneral de l'assignatura.\nCompta amb dues parts relacionades: teoria i pràctica (taller de creació de curtmetratge). Totes dues troben el seu objectiu comú en la realització del projecte final de curtmetratge. Dins de totes dues parts es troba l'àrea de direcció d'actors, que compta amb continguts tant pràctics com teòrics.\nDirecció cinematogràfica és una assignatura organitzada a partir de sessions teòriques en les quals el professor exposarà els continguts i els alumnes participaran de manera activa a partir d'activitats (aprenentatge dirigit). El disseny de l'assignatura també incorpora aprenentatge autònom en el desenvolupament de les etapes del projecte i realització del curtmetratge del taller pràctic.\nTot el contingut de la matèria està organitzat a partir d'activitats i del diàleg professor – alumne. Totes les activitats partiran de l'aula però moltes d'elles plantejaran una reflexió que ha de tenir continuïtat fora d'ella.\nL'assignatura s'estructura en 4h/setmana de sessions de teoria i 2h/setmana de sessions de taller de creació del curtmetratge. L'assistència a les sessions pràctiques és obligatòria.\nEl calendari de l'assignatura vindrà marcat des de l'inici, a fi que els continguts de la matèria tinguin lloc en el moment adequat perquè el desenvolupament del curtmetratge es vegi beneficiat. Es començarà amb introduccions a l'univers creatiu per a passar posteriorment a apartats més tècnics: regles bàsiques de la narrativa audiovisual, els diferents estils per departaments, planificació i guió tècnic i lectura dramatúrgica de textos. Tot això en paral·lel amb el desenvolupament de guions en el taller de desenvolupament del curtmetratge.\nUna vegada els guions estiguin tancats, l'assignatura s'endinsarà en la direcció d'actors amb un primer acostament en el qual es coneixeran les diferents escoles i tècniques teatrals per a després poder-les posar en pràctica. S'ensenyarà a l'alumne a familiaritzar-se amb el tracte als intèrprets, transmetre'ls clarament els conceptes i convertir-los en una eina fonamental per a la direcció cinematogràfica.\nFinalment passarem a la fase de rodatge i la supervisió del muntatge.\nEspecífica del taller de creació del curtmetratge\nEn una primera fase es familiaritzarà a l'alumne amb els conceptes d'empatia, conflicte i sinceritat de manera individual.\nPosteriorment els alumnes quedaran dividits en grups de treball per a desenvolupar els projectes de curtmetratge. Se seleccionaran els projectes a desenvolupar a partir de la qualitat i interès de les propostes i en un nombre dependent de la quantitat d'alumnes.\nCada setmana es continuarà avançant en el contingut i la forma del projecte a fi d'anar complint amb les fases de creació. Un calendari tancat marcarà els moments de conclusió de la sinopsi, el guió literari, el càsting, i el guió tècnic amb l'objectiu final d'arribar a la data de rodatge estipulada amb unes mínimes garanties. Posteriorment es comptarà amb un marge de temps per a poder fer seguiment del muntatge.\nLes àrees de direcció d'actors i càsting vindran marcats en en el calendari i tindran lloc una vegada estiguin els guions tancats.\nS'aprendrà el com elaborar un càsting i com dur-lo a terme ateses les necessitats dels projectes.\nL'alumne també aprendrà, a partir d'exercicis pràctics a l'aula amb un actor/actriu, el llenguatge adequat per a relacionar-se amb els intèrprets i podrà fer un simulacre del que suposarà el personatge del seu projecte abans del rodatge.\nCada alumne tindrà un rol marcat en el projecte i haurà de defensar el seu departament en el projecte de curtmetratge. Els rols a desenvolupar seran com a mínim: director, ajudant de direcció, director de fotografia, direcció d'art, producció, muntatge i so.\nEspecífica de l'àrea teòrica.\nEs plantejaran classes en les quals anar endinsant-se en el concepte de direcció. A partir de visionats i exercicis a l'aula (amb continuïtat fora d'ella) s'anirà donant forma al rol del director com a transmissor, com a comunicador d'idees. Quins elements té el director al seu abast per a transmetre les seves idees? Mitjançant els visionats, les activitats i el diàleg professor-alumne, aclarirem aquesta qüestió. Tots ells conceptes que serviran a l'alumne a prendre les decisions adequades de cara al rodatge del seu projecte.\nQuant a direcció d'actors, s'analitzaran les diferents escoles i tècniques interpretatives que posteriorment podran aplicar-se en els projectes.\nLluís de Sola (direcció) i Carlota Frisón (direcció d'actors)\nIntroducció teòrica i tècnica al concepte de direcció\nL'ofici de director de cinema a partir d'una lectura etimològica i històrica.\nCinema i espectador. El principi d'empatia. El punt de vista.\nLa naturalesa de la pel·lícula i els elements bàsics que la conformen. La imatge i el so.\nTemps i espai en coreografia.\nPosada en escena i/o posada en imatges.\nLes lleis del llenguatge cinematogràfic: eix, angulacions, raccord, escales...\nLa fotografia: llums, ombres i colors.\nEl rodatge. Estructura i criteris de funcionament.\nEl muntatge, la veritable invenció del cinema\nLa direcció d'actors: escoles i tècniques d'interpretació (Stanislavsky, Strasberg, Meisner, Grotowski, Lepage, Meyerhold, Lecog, Brook, Artaud, Brecht, Boal i Barba).\nIntroducció a la nomenclatura de la interpretació, conceptes fonamentals: sentiment, escolta, imaginació, energia i risc.\nLa importància de l'adjectiu i el verb. El cos.\nTaller de desenvolupament de curtmetratge\nLa idea, eines per a trobar-la i desenvolupar-la\nPrincipis del guió i processos d'escriptura.\nStoryline, sinopsis, escaleta i tractament.\nDel guió literari al guió tècnic: découpage o planificació d'escenes i seqüències.\nDescripció i tasques dels diferents departaments.\nEl pla de rodatge.\nLa direcció d'actors: maneres d'abordar el treball interpretatiu. El càsting, els assajos i el rodatge.\nEl llenguatge de l'actor, com dirigir-se a l'intèrpret professional.\nEls visionats dels rushes i la reescriptura del guió.\nEl pla d'edició, des de la ingesta fins a la còpia zero.\nACTIVITATS TEORIA (40%)\nActivitat 1: Examen teòric individual (30%).\nS'avalua el nivell de penetració dels continguts a partir de preguntes ja plantejades des de l'inici de l'assignatura i que tenen relació amb la pròpia naturalesa de la direcció cinematogràfica. El resultat de la prova tindrà una ponderació del 30% sobre la nota final individual de l'alumne. No es considera que l'alumne hagi de dedicar un temps extra fora de l'aula a preparar la prova però dificilment podrà superar-la si no assisteix i participa en l'assignatura. Hi entren tots els continguts de l'assignatura.\nA través d'aquesta activitat es garanteix l'adquisició dels resultats: tots.\nA través d'aquesta activitat es treballen les competències: totes.\nActivitat 2: Exercicis i participació (10%).\nEs tracta d'una sèrie d'activitats i excercicis a classe i també fora de l'horari lectiu, tant individuals com de grup, que tenen l'objectiu de posar en pràctica els conceptes teòrics, com ara: Vídeo del minut (INDIVIDUAL), Anàlisi de fotograma (INDIVIDUAL), Transcripció de seqüències (GRUP), Lectura i interpretació de guions (GRUP), Les lleis de la “cal·ligrafia” audiovisual (GRUP)\nA través d'aquesta activitat es garanteix l'adquisició dels resultats: RA1, RA2, RA4, RA3, RA5, RAC1, RAC2, RAC3, RAC4, RAC5.\nA través d'aquesta activitat es treballen les competències: G2, G4, G5, E5, E10, T2.\nACTIVITATS PART PRÀCTICA (60%)\nActivitat 3: Storyline i pitching individual (5%)\nExercici d'obertura emocional-generar mirada. Observació de la realitat i observació interior.\nA través d'aquesta activitat es garanteix l'adquisició dels resultats: RA4, RA5, RAC1, RAC2, RAC4.\nA través d'aquesta activitat es treballen les competències: G4, E5, E10.\nActivitat 4: Desenvolupament creatiu i tècnic del curtmetratge a partir de les fases de sinopsi, guió literari, dossier de localitzacions (posada en escena), guió tècnic, etc. (40%)\nRepartició dels rols dins del grup. El curtmetratge final val el 30% i els documents tècnics que es lliuraran al llarg del curs un 10%.\nActivitat 5: Pràctica de direcció d'actors (5%).\nAl costat d'una actriu professional, es posarà en pràctica una seqüència triada del curtmetratge que realitzaran. Es treballarà el com dirigir-se a l'actor/actriu i les situacions específiques que poden sorgir en els diferents processos.\nA través d'aquesta activitat es garanteix l'adquisició dels resultats: RA3, RA5, RAC6.\nA través d'aquesta activitat es treballen les competències: G4, G2, G5, E5, T2.\nActivitat 6: Memòria individual per rol (10%)\nCada persona ha de lliurar un treball escrit sobre el seu rol i tasques dins del procés de curtmetratge.\nA través d'aquesta activitat es garanteix l'adquisició dels resultats: RA1, RA2, RA5, RAC1, RAC2, RAC3, RAC4, RAC5, RAC6, RAC7.\nA través d'aquesta activitat es treballen les competències: G2, E5, E10.\nActivitat 1: Examen teòric individual (30%). Inclou preguntes sobre teoria, pràctica i direcció d'actors (NOTA INDIVIDUAL).\nActivitat 2. Exercicis i participació (10%). (NOTA INDIVIDUAL).\nActivitat 3: Storyline i pitching individual (5%). (NOTA INDIVIDUAL).\nActivitat 4: Desenvolupament creatiu i tècnic del curtmetratge (40%). Es divideix en: 30% Resultat final del curtmetratge i 10% documentació. (NOTA GRUPAL).\nActivitat 5: Pràctica de direcció d'actors (5%). (NOTA GRUPAL).\nActivitat 6: Memòria individual per rol (10%). (NOTA INDIVIDUAL).\n-És necessari haver presentat el curtmetratge per a poder presentar-se a l'examen final.\n-La recuperació tindrà la forma d'un exercici de curtmetratge entre els alumnes implicats i un examen escrit individual. Mai podrà superar el 6 com a nota final en tenir-se en compte solament les notes de "Resultat final del curtmetratge" i "Examen".


M’he entretingut a veure d’on prové aquest salari mitjà. Evidentment, es tracta de la mitjana de tots els salaris del país partint de les bases de l’any 2017\nActualitzada 12/06/2018 a les 20:29\nDeixant de banda que el salari mitjà està mal calculat, o mal aplicat. Ja vaig explicar anteriorment com s’hauria de calcular la mediana del salari, que seria la cotització correcta a repercutir als autònoms. Deixant de banda si la cotització dels autònoms ha d’anar per la banda del salari mitjà, dels beneficis, o ser voluntària. Deixant de banda tot plegat i altres coses més, m’he entretingut a veure d’on prové aquest salari mitjà. Evidentment, es tracta de la mitjana de tots els salaris del país partint de les bases de l’any 2017. Tots culpem el sector financer de l’augment del salari mitjà. Aquest afecta, i molt, ja que la mitjana el desembre del 2017 era de 4.846 euros, però sense massa pagues dobles, ja que el novembre del 2017 era de 3.924 euros.\nSorprenentment, un altre salari que afecta, i molt, és el de la producció i distribució d’energia, 2.793 euros al novembre i 6.890 euros al desembre. Aquí sí que hi ha pagues dobles i triples. Si tenim en compte que en aquest sector hi deu estar inclosa FEDA, amb més de 100 assalariats dels 168 possibles, resulta evident que existeix una massa salarial que se’ns escapa dels dits. Evidentment, ningú es queixa: Feda guanya diners i la majoria d’aquests van cap a Govern. Resumint, la meva queixa, a banda d’un mal càlcul del salari mitjà, és de quina manera es pot equiparar la meva quota d’autònom, considerada en 2.062 euros/mes. Amb el sector financer, 4.846/mes; amb el sector energia, 6.890/mes; amb el sector construcció, 2.258/mes; amb el sector hostaleria, 1.570/mes; amb el sector administració pública, 4.383/mes; o amb el sector personal domèstic, 1.468/mes?\n#2 JUSTA LA FUSTA\nCorrecte.Ni més ni menys .\nSr. Cinca, pot explicar en seu parlamentària i a tots els administrats per quin motiu no ha fitxat ja com assessor, consultor, col·laborador, confident, master i expert al Sr. Miquel C. Gordi?


Aquesta declaració correspon al període de gener a desembre de 2015, encara que pot incloure dades de 2013 i 2016 que faciliten l’explicació d’evolucions i tendències.\nLa direcció del Museu Nacional d’Art de Catalunya, conscient de la importància de la prevenció de la contaminació i la gestió ambiental de les seves instal·lacions, ha implantat aquest sistema de gestió ambiental segons les normes ISO 14.001 i el Reglament EMAS per tal de portar un major control d’aquesta gestió, millorar i avançar en tot allò que sigui possible. L’abast d’aquest sistema comprèn totes aquelles activitats que es desenvolupen a les instal·lacions que formen aquest ens i els impactes ambientals relacionats. El nou sistema de gestió ambiental es basa, almenys, en tres principis bàsics: la difusió ambiental, la prevenció de la contaminació i la millora contínua.\nTanmateix, el patronat està representat per la Comissió Delegada, òrgan col·legiat que examina les qüestions de caràcter general. El Museu Nacional comprèn totes les arts (escultura, pintura, arts de l’objecte, dibuixos, gravats, cartells, col·lecció de fotografia i col·lecció de numismàtica) i té la missió d’explicar un discurs global de l’art català, des del romànic fins a mitjan segle xx. En el cas de les col·leccions de romànic i de gòtic, aquest discurs ve marcat per la procedència catalana de gran part de les peces que, quan és possible, es comparen amb l’art d’altres procedències. Quant a la col·lecció de Renaixement i barroc, les obres que la integren condueixen cap a un discurs més internacional, de la mà de grans pintors, com ara El Greco, Zurbarán, Velázquez, Cranach, Rubens, etc. A les noves sales d’art modern destaquen el mobiliari i les arts decoratives de\nGaudí i Jujol, procedents de la Casa Batlló o de la Sagrada Família. Aquestes col·leccions fan del Museu Nacional un dels millors museus en art medieval del món i un centre de referència del modernisme.\nMuseu Nacional d’Art de Catalunya Nom\tAdreça\tParc Montjuïc Municipi\tBarcelona Comarca\tBarcelonès Codi postal\t08038 Telèfon\t93 622 03 60 NACE rev.2\t91.02 m2 superfície\t45.103 m2 Web site\twww.museunacional.cat Contacte\tinfo@museunacional.cat Respecte del Sistema de Gestió Ambiental, el responsable de medi ambient del centre és el Sr. Xavier Abelló, i el coordinador de medi ambient és el Sr. Ferran Pérez. Contacte directe: mediambient@museunacional.cat A fi d’involucrar en el projecte totes les àrees del Museu Nacional, s’ha creat un Comitè de Medi Ambient i tres grups de treball: la Comissió de Residus, la Comissió de Comunicació i la Comissió d’Energia. Les comissions estan formades per tècnics que desenvolupen els acords presos pel Comitè, alhora que també realitzen propostes que seran analitzades pel comitè.\nEl 22 de juliol de 2013, se signa el document de\tla Política de Responsabilitat Social, que acull el Sistema de Gestió Mediambiental.\nAmb el Programa ambiental, integrat al Programa de Responsabilitat Social, es van definir accions concretes adreçades a complir amb la millora contínua del sistema, minimitzar els impactes derivats dels aspectes més significatius i aquells considerats estratègics. El Programa ambiental recull els objectius i les fites ambientals, juntament amb les responsabilitats, els recursos i els terminis previstos. Els objectius aprovats per al període 2014-2015 (bianuals) van ser els següents:\n7.1. Objectiu 1: reducció del consum d’energia i aigua en un 5% respecte de 2013 Per tal d’assolir l’objectiu, hem executat les següents accions:\n_ Coordinació dels horaris de treball amb la programació del funcionament de les instal·lacions. _ Control exhaustiu dels paràmetres de la climatització. _ Modificació de la temperatura de l’aigua de climatització en funció de la temperatura exterior.\n15 Consum de gas (MWh)\n_ Substitució de llums de baix consum per tecnologia LED.\n34 Pel que fa a l’aigua, mentre que el 2014 vam augmentar el consum un 8,30% a causa de l’augment de la humectació a les oficines i de l’increment de visitants del Museu, el 2015 hem aconseguit una reducció del 20,80% gràcies a l’optimització de la freqüència i els horaris del rec. Sumant els dos anys, hem assolit l’objectiu bianual 2014-2015 amb una reducció del consum d’aigua del 13,61%.\n_ Aturades de la maquinària de producció de fred i calor en funció de les quatre revisions diàries dels paràmetres ambientals. Aquestes accions han servit per reduir el consum d’electricitat durant el 2015 en un 10,41%, i el de gas en un 26,10%. Amb aquestes dades, sumades a l’exercici 2014, hem superat l’objectiu bianual 2014-2015, tot aconseguint una reducció de l’electricitat en un 18,34% i del gas en un 30,51%.\n7.2. Objectiu 2: augment de la segregació dels residus fins el 50% del total produït Durant l’any 2014 vam aconseguir separar-ne el 47% i el 2015 hem segregat el 50,73%, tot assolint l’objectiu bianual. Cal esmentar que, durant el 2015 hem instal·lat papereres de material reciclat a les noves cobertes visitables per facilitat la segregació de residus dels visitants del Museu.\nNo s’han utilitzat els indicadors que estableix el Reglament 1221/2009 (EMAS III) que per a una empresa de “serveis” estableix que es relacionin les dades ambientals amb el nombre de treballadors. S’ha considerat que altres indicadors, com el nombre de visitants o els m2 de l’edifici, poden donar major informació i més real sobre l’evolució del comportament ambiental del centre, donat que el nombre de treballadors no és significatiu per a l’activitat principal de Museu.\nEl consum de matèries primeres prové principalment del lloguer dels espais i, en menor mesura, de l’activitat de les oficines. Pel que fa als productes químics, utilitzats majoritàriament per les àrees de Manteniment i de Restauració, l’ús és quantitativament molt reduït.\nQuant al consum de gasoil, hi ha dos dipòsits de 1.000 i 4.000 litres per a l’ús dels grups electrògens que garanteixen la generació d’electricitat en cas de tall del subministrament. El seu consum no ha estat significatiu. El següent quadre conté l’energia directa total consumida pel Museu, suma d’electricitat i gas: Any 2008\nEl criteri d’adquisició de productes químics inclou la introducció de productes ecoetiquetats, en la seva majoria relacionats amb la neteja. A més, es té cura d’aplicar les dosificacions correctes per garantir així el mínim impacte ambiental. El consum de paper d’oficines és significatiu, motiu pel qual hem executat un pla d’acció per a la seva reducció, dins del projecte informàtic, que ha suposat la reducció i centralització de les impressores i el foment de l’escaneig a través de la formació en bones pràctiques ambientals. Com a resultat d’això, durant els últims anys hem anat reduint el consum de paper per imprimir.\nConsum total Consum de paper A3 + A4 (fulls)h/m2)\nGramatge del paper: 80 g/m2\n8.5. Emissions a l’atmosfera Les emissions directes a l’atmosfera provenen de la instal·lació climàtica, atès que només es disposa de tres calderes de combustió de gas natural per a la climatització de l’edifici. Per tal de convertir els consums de gas i elèctric en tones de diòxid de carboni emeses a l’atmosfera, hem tingut en compte la Guia pràctica per al càlcul d’emissions de gasos amb efecte hivernacle (GHE) de la Generalitat de Catalunya.\nL’ús de paper ecològic i reciclat és general, fins i tot als fulletons, excepte en les publicacions de venda al públic. Quant a aquestes publicacions, estem reduint els tiratges, triem paper de menor gramatge i hem produït alguns formats electrònics.\nAltres accions de millora han estat la reutilització de materials per a exposicions, tallers didàctics o elements ornamentals.\nAquestes dades són un fidel reflex de l’evolució dels consums, i mostren la forma en què l’augment i disminució del gas i l’electricitat, respectivament, influeixen en els gasos que són alliberats a l’atmosfera. Durant els últims anys, per tant, s’observa una sensible reducció de les emissions.\nL’activitat habitual del Museu no genera nivells acústics significatius. Tot i que les instal·lacions de climatització i altres equips de l’edifici poden provocar soroll durant el seu funcionament, les sortides d’aire disposen de pantalles silenciadores. El resultat de la sonometria realitzada el 25 de març de 2011 era de 52,9 dBA amb la maquinària apagada i 51,5 dBA amb la maquinària en funcionament, mentre que el soroll ambient del públic i el trànsit llunyà és de 53,4 dBA. Així mateix, cal esmentar que no s’han rebut queixes per part de persones externes per problemes amb el soroll.\n10. GENERACIÓ DE RESIDUS 24 34\nL’activitat genera una important quantitat de residus. Actualment, es du a terme un esforç per reduir al màxim aquesta generació a través de la reutilització i es fa una recollida selectiva dels residus per a la seva correcta gestió. L’actual sistema de segregació dels residus banals està basat en el Pla de Gestió de Residus. Les quantitats de residus gestionades durant els últims anys són les següents:\nPiles CER 160602 Envasos contaminants CER 150110 Químics de laboratori CER 160506 Reveladors CER 090102 Fixadors CER 190106 Tòners CER 080317 RAEE CER 200135 Hidrocarburs CER 130205 Fluorescents CER 200121 Bateries CER 160601 Absorbents contaminats CER 150202 Olis CER 130205 Aerosols CER 150111 Radiografies CER 090107 Condensadors CER 160213 Pintura CER 080111\nTotal especials: 2,222 Tn\nTotal especials/m2: 0,000049 Tn/m2\n-* La recollida dels fluorescents es produeix quan s’omple el contenidor proporcionat per Ambilamp\nData: Data: 9/3/2016 27/4/2016\nTotal no perillosos/m2: 0,0017 Tn/m2\nVidre CER 200102 Envasos CER 200139 i 200140 Fusta CER 200138 Paper / Cartró CER 200101 Ferro CER 200140 Resta CER 200301 i 200199\nTotal no perillosos: 75,515 Tn\nS’ha dut a terme l’anàlisi de les aigües residuals que s’aboquen al clavegueram municipal per tal de complir amb el requeriment del permís d’abocament. Els resultats, que contenen un paràmetre fora de límits, segons el Reglament Metropolità d’Aigües Residuals, és el següent:\nDesprés d’obrir la corresponent No Conformitat, es va realitzar una acció correctora, consistent en la neteja de l’arqueta dels transformadors (Trafos). Les noves analítiques indiquen la normalització dels paràmetres alterats a l’arqueta de transformadors. Totes les analítiques van ser enviades, com cada any, a l’Àrea Metropolitana de Barcelona en compliment dels requeriments del permís d’abocament.\nLa superfície de l’edifici Palau Nacional, seu del Museu Nacional, abasta 45.103 m2, 178,98 m²/treballador.\nLa formació i sensibilització al personal és un punt clau per al desenvolupament del Sistema de Gestió Ambiental i una fita indispensable per al compliment dels nostres objectius relacionats amb l’estalvi d’energia i aigua. Per aquest motiu, el Museu ha establert un Pla de Comunicació consistent en l’enviament mensual (excepte ens els períodes de vacances) de comunicacions internes anomenades càpsules. Durant l’any 2015 s’han enviat un total de 9 càpsules que abasten des de les bones pràctiques fins la compra verda. Ja al 2016 hem començat a fer arribar les càpsules a les empreses externes que diàriament treballen al Museu. A més, a principis de 2015 s’han realitzat formacions en bones pràctiques adreçades tant al personal intern com a les empreses proveïdores que treballen diàriament al Museu. Així mateix, s’ha constituït un grup de treball de comunicació i s’estan enviant comunicacions periòdiques sobre els temes de responsabilitat social, inclòs el medi ambient. També la intranet i el blog del Museu serveixen per a la divulgació de documentació i notícies relacionades.\nArran les conclusions, i després de reunir-nos amb l’empresa Barcelona Serveis Municipals, s’han dut a terme accions com la millora de la il·luminació i la reducció del volum de l’enjardinament que han contribuït a millorar la seguretat dels accessos a peu. Pel que fa al transport públic, hi ha tres línies d’autobús que, en diferents horaris, tenen una parada en les immediacions del Museu.\nPer tal de millorar la implicació, també hem facilitat la participació dels treballadors en el Consell Social, plataforma de proposició i discussió de noves idees. Així mateix, hem realitzat tres enquestes (2013, 2015 i 2016) entre els treballadors, per tal de copsar el seu grau d’implicació en el Sistema de Gestió Ambiental. La participació s’ha anat reduint del 45% al 24%, però les puntuacions obtingudes han millorat significativament:\nParticipació dels treballadors D’altra banda, el maig de 2015 hem produït una taula rodona sobre la relació existent entre l’art i la sostenibilitat. Hi han participat la Sra. Anna Alcubierre, dissenyadora, que ha parlat sobre la introducció de criteris ambientals en el muntatge d’exposicions; el Sr. José Albelda, professor d’Ecologia a la Universitat de València, que ha descrit la situació d’emergència que viu la biosfera, i el Sr. Lluís Sabadell, artista, que ha tractat la incoherència de la sostenibilitat i el model econòmic i social actual.\nPla de mobilitat sostenible presentat l’1 de març de 2012\nAquesta Declaració Ambiental, que correspon a una auditoria de seguiment i actualització de dades, té una vigència d’un any a partir de la data de validació, moment en què s’haurà de realitzar la pròxima Declaració. Pepe Serra i Villalba Director del Museu Nacional d’Art de Catalunya Barcelona, 27 de juny de 2016\n2016-09-23 Firmado digitalmente por AVELINO BRITO MARQUINA Nombre de reconocimiento (DN): c=ES, cn=AVELINO BRITO MARQUINA, email=aenor@aenor.es, serialNumber=50805650F, sn=BRITO MARQUINA, givenName=AVELINO, 1.3.6.1.4.1.17326.30.3=G78216819, o=ASOCIACION ESPAÑOLA DE NORMALIZACION Y CERTIFICACION AENOR, ou=DIRECCION GENERAL, title=RV02 APODERADO SOLIDARIO CON PODER GENERAL DE REPRESENTACIÓN, 2.5.4.13=Qualified Certificate: CAMPR-SW-KPSC Fecha: 2016.09.26 15:31:41 +02'00'


Els colors de la tardor (colors HTML)\nM’agraden els colors de la tardor.\nEl castanyer bord que albiro a peu de finestra m’acosta unes fulles ataronjades (#EE7600) tacades espuriament de verd(#8B7500), del verd que les dominava a l’estiu i que ara s’enretira lentament per defallir en marró(#8B4726). Tiges estalagmitades de la cova que forma la copa de l’arbre on m’arrecero i castanyes descloses dels corfolls punxeguts.\nTambé, la pomera borda de granades (#8B2500)fulles i enlairades branques, la rosa de Síria sense roses violetades (#FF00FF), de fulles groguenques (#EE9A00) que es marceixen amb la pluja dels darrers dies.\nPublicat per Macondo a dissabte, d’octubre 29, 2011\nA mi també m'agraden, de manera especial..., igual que les "tiges estalagmites" sota les quals t'arreceres.\nÉs preciós el teu voltant.\nSóc una privilegida amb les vistes que tinc, encara que de tant en tant algun veí amant del totxo no em deixi veure el sol.\nViure enmig de natura, o si més no podent gaudir-ne, és un luxe. No sé a quina ciutat/poble vius, però en aquesta on sóc jo tenim la sort de tenir més arbres, més colors de la natura, que no pas edificis. Això: un luxe.\nImagino que parles de Berlín, preciosa, sé que és viure a Deutschland, i els colors de la natura a la tardor són increïbles, i l'esclat de flors a la primavera impressionant. Ara em fas sentir enyorança...aquí el paisatge és diferent, més mediterrani, però demà serà pirinenc...tenim sort amb la varietat que tenim, des de les vinyes i avellaners del sud del país a les atzavares i figueres de moro arran de mar, una meravella.


Falset reviu el passat amb la festa de l'Encamisada | Reusdigital.cat diari de Reus. Notícies i actualitat del Camp de Tarragona\nLa celebració, que rememora una vella llegenda lligada a la Guerra del Francès, aplega 55 carruatges i una desena de genets\n15 de Gener de 2017, per Text: Redacció/ Fotografies: Judit Fernàndez/ El Punt Avui\nPetits i grans han pres part en la festa de l'Encamisada de Falset\nLa capital del Priorat ha tornat al passat amb una nova celebració de la festa de l’Encamisada, reconeguda com a Festa Tradicional d’Interès Nacional de Catalunya. Els actes van començar el passat dissabte, amb el ja tradicional repic de campanes i la posterior explosió de coets al migdia. Ja a la tarda, les cavalleries es van aplegar al celler de la cooperativa per passejar-se pels carrers de la vila amb l’acompanyament de la banda musical municipal un cop es va acabar el pregó d’obertura de l'esdeveniment.\nEsmorzar popular, missa i desfilada\nMalgrat les baixes temperatures del cap de setmana, la jornada d’aquest diumenge ha estat un èxit de públic. Ja de bon matí, més d’un centenar de persones s'han aplegat per gaudir d’un esmorzar popular i gratuït. Mentre, a la plaça de l’església, els animals han estat beneïts.\nA quarts de dotze del migdia s'ha celebrat la missa major, en què hi també s'ha fet la ballada de la Jota de Falset i la benedicció dels Panets de Sant Antoni, que s'han pogut adquirir posteriorment, just en el moment en què ha començat una nova desfilada. Tal i com marca la tradició, les autoritats municipals han assistit a l’ofici religiós vestits de catalans. En total, hi han pres part 55 carruatges i una desena aproximada de genets.\nUna llegenda dels temps del Francès\nLa festa de l’Encamisada de Falset, tot un referent a la comarca i a la demarcació, uneix la commemoració històrica amb la celebració dels Tres Tombs, en què es beneixen les cavalleries com a la resta de poblacions de la geografia dels Països Catalans.\nLa festivitat també rememora una llegenda de la Guerra del Francès, que explica com els falsetans van aprofitar una nit de boira, pels volts de l’any 1800, per vestir-se de blanc, passar inadvertits i alliberar-se del setge al qual estaven sotmesos. El Centre d’Estudis Falsetans és l’entitat que organitza la festa de l’Encamisada.


Terrina de Pota Blava a la Catalana i amanida tèbia de Carxofa Prat\n- Terrina de Pota Blava a la Catalana\n- Amanida tèbia de Carxofa Prat, ou a 65ºc i pernil\nPota Blava, ceba, grans d’all, pastanaga, tomàquet vi ranci, carn picada de vedella, carn picada magra de porc, foie d’ànec, pinyons\nDaurar la cuixa de Pota Blava, afegir les verdures i ofegar fins daurar. Desglasear amb el vi ranci i cobrir amb aigua. Coure a foc suau. Decantar la carn, colar i reduir la salsa. Esmollar la carn del Pota Blava i muntar una terrina alternant Pota Blava, carn picada i foie. Cuinar al forn al bany maria a 140 º C 1 hora. Presentar la terrina amb la salsa i acompanyar de pinyons i gnocchis d’orellanes.\nDirecció: Girona, 145 BARCELONA


Mira: “Compromís serà ferm en l’exigència de tolerància zero a tota forma de corrupció” – Coalició Compromís\nPublicat el 10 de novembre de 2011 en Llibertat i Igualtat El candidat de Compromís diu que “els escàndols de corrupció política li fan encara més mal a la democràcia que la mateixa crisi”. Aquesta és el seu compromís per retornar la justícia, del qual podeu llegir més a explica.compromis.ws/justicia/\nEl cap de llista per Castelló al Congrés dels Diputats per Compromís, Roger Mira, ha declarat que “des del nostre legítim orgull de no tindre cap imputat en les nostres files, hi ha un tema en el qual des de Compromís hem estat, som i serem completament intolerants, i és en el de la corrupció. Els delictes de corrupció són especialment greus, perquè afecten no només l’economia pública, sinó la confiança dels ciutadans en la democràcia, i això és encara pitjor. La corrupció des des del govern, siga l’estatal, l’autonòmic o el municipal, viola la dignitat i la solidaritat que han de guiar els poders públics. Un govern esguitat de casos de corrupció trenca el principal pacte amb la ciutadania per a l’exercici del poder. I, en eixe sentit, volem que tothom assumisca que el robatori a la hisenda pública és un robatori a tota la ciutadania; el corrupte ha entrat en la nostra casa comuna per a furtar-nos a tots.\nEl candidat de Compromís diu que “proposarem al parlament espanyol una Llei Anticorrupció en la qual les trames corruptes tinguen la catalogació penal de “crim organitzat”, ja que actuen com una associació conjunta i coordinada amb finalitats delictives. Aquesta llei establirà que, pel greu atemptat que suposa contra la solidaritat, els condemnats per corrupció no només estaran inhabilitats per a càrrecs públics, sinó que també tindran una incapacitació permanent per a poder tornar a presentar-se a les eleccions. Aquesta llei establirà que el corrupte haurà de retornar els diners que ha furtat als ciutadans, i que els delictes per corrupció no prescriuran, i establirà també criteris de transparència total, per a que el ciutadà tinga el dret d’accés a tota la informació pública. Així mateix, aquesta llei haurà de reformar la immunitat parlamentària, per a que no degenere en una forma de blindatge contra l’acció de la justícia. I proposarem a la resta de formacions un Pacte Anticorrupció, que limite les assignacions econòmiques i els privilegis dels càrrecs públics”.\ncorrupció roger mira zero corrupció RobinHoodofSherwood\nEspere que eixos mafiosos es posem a l'altura d'Italia i el que li varen fer al jutge Falcone. Cal nanar a per ells legalment! RobinHoodofSherwood\nPerdó, volía dir que NO es posen a l'altura d'Italia. Llibertat i Igualtat